NaiveNeuron/SloPal huggingface dataset:
V. Veteška, podpredseda NR SR: (2004-05-13):
A budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov . Návrh zákona ste dostali ako tlač 641. Návrh na jeho pridelenie výborom máte v rozhodnutí č. 657. Teraz má slovo pán poslanec Vladimír Horák. Prosím, uveďte návrh zákona. V. Horák, poslanec: Vážený pán podpredseda, dámy a páni, dovoľte, aby som vám podľa § 73 zákona o rokovacom poriadku Národnej rady Slovenskej republiky predložil návrh zákona, ktorého navrhovateľmi sú štyria poslanci z dvoch výborov Národnej rady, a to z výboru pre financie, rozpočet a menu pán poslanec Hamarčák a ja a z výboru pre verejnú správu pán poslanec Hort a Danko. Návrh odôvodňujem tým, že poslednou novelou zákona o majetku obcí zo 6. novembra 2003 došlo k diskriminácii časti občanov pri nadobúdaní vlastníctva a vznikli výrazné rozdiely medzi právnou úpravou prevodu vlastníckeho práva k majetku obce a právnou úpravou prevodu vlastníckeho práva k majetku vyšších územných celkov. Predložená krátka novela zákona o majetku obcí ustanovuje okruh právnických osôb, ktoré v rámci opatrení boja proti korupcii nemôžu nadobudnúť do svojho vlastníctva majetok obce ináč ako obchodnou verejnou súťažou. Súčasne reaguje aj na problémy, ktoré v praxi vznikajú tým, že platný zákon o majetku obcí na rozdiel od zákona o majetku vyšších územných celkov nelogicky a som presvedčený, že tiež v rozpore s Ústavou Slovenskej republiky umožňuje previesť starostovi obce, poslancom obecného zastupiteľstva, členom štatutárnych orgánov právnických osôb založených alebo zriadených obcou, zamestnancom obce a blízkym osobám uvedených fyzických osôb vlastníctvo k obecnému bytu, ktorý niektorá z týchto osôb užíva, ako aj k obecnému pozemku, na ktorom má niektorá z týchto osôb postavenú stavbu, len obchodnou verejnou súťažou. Ináč ako obchodnou verejnou súťažou obec podľa súčasnosti platného zákona nemôže na tieto fyzické osoby previesť ani podiel na majetku obce, ktorým sa realizuje zákonné predkupné právo podľa Občianskeho zákonníka. Na uvedené negatívne skutočnosti ma upozornili viacerí kolegovia z miestnej a územnej samosprávy. Záverom konštatujem, že tento návrh je v súlade s ústavou a nemá negatívny dosah na štátny rozpočet ani na rozpočet obcí a miest. Dovoľte, aby som vás v mene všetkých navrhovateľov požiadal o podporu nášho úsilia o odstránenie uvedených nedostatkov a o zosúladenie právnej úpravy prevodu vlastníckeho práva k majetku obce s právnou úpravou prevodu vlastníckeho práva k majetku vyšších územných celkov s tým, že posuniete návrh novely zákona o majetku obcí do druhého čítania, za čo vám vopred ďakujem. Ďakujem za pozornosť.
Šimkovičová, Martina, ministerka kultúry SR (2023-12-14):
Tak tieto analýzy sa týkajú hlavne môjho sektora ohľadom ekonomiky. A pokiaľ ide o... a teda za politickú vec viem odpovedať. Pokiaľ ide o verejnoprávnosť televízie, pevne verím, že si zachová nezávislosť a bude to verejnoprávna televízia, a teda bude pre všetkých, a že sa nebude opakovať to, čo tu bolo v predchádzajúcom období počas 3,5 roka minulej vlády. Ďakujem.
Kollár, Boris, predseda NR SR (2021-05-10):
Tak na rozdiel od iných my vieme, čo chceme. Dobre. Takže... (Reakcia z pléna.) Ešte, áno, pán poslanec, predseda výboru alebo je, je (reakcia z pléna), dobre, ak ste predseda klubu, dobre, tak sa ospravedlňujem. Nech sa páči, pán poslanec, máte slovo.
Bugár, Béla, podpredseda NR SR (2018-06-14):
Pán poslanec, pán poslanec, fakt ste mali pravdu, to nemá význam. Polovica nepočúva, až potom po hlasovaní radšej prečítate celý. Dobre? (Reakcia poslanca B. Gröhlinga: „Ďakujem.“ ) A prerušujem rokovanie, za chvíľočku pristúpime k hlasovaniam. (Krátka pauza. Zaznievanie gongu.) Vážené panie poslankyne, páni poslanci, pristúpime k jednotlivým hlasovaniam. Ešte predtým pán poslanec Antal, procedurálny návrh.
Hrnčiar, Andrej, podpredseda NR SR (2018-12-05):
Šesť faktických poznámok. Nech sa páči, pán poslanec Kollár.
Kollár, Boris, poslanec NR SR (2019-09-13):
Ďakujem za slovo. Ja som strašne rád, že som absolútne kľudný a som vôbec neni vtiahnutý do, do nejakých vybičovaných emócií a môžem sa tak aj možno z tohto miesta tak z nadhľadu na to pozerať a musím jasne povedať, že súhlasím s Igorom Matovičom vo všetkom, čo povedal, aj keď môžeme sa rozchádzať v tom, že používa to veľmi teatrálne, expresívne a ja neviem čokoľvek, ale on v tej samotnej podstate má pravdu, lebo bojuje za tých ľudí. A ja si myslím, že toto je účelom. Každého malo by byť účelom, každého z nás, ktorý tuná v tomto parlamente sedíme, aby sme bojovali za ľudí. Čiže preto sme sa aj my pridali k tomu, aby sme túto schôdzu mohli otvoriť. Pán premiér nemal pravdu akurát v tom, že si nepozrel, kto všetko sa podpísal pod to, ale to je len detail. Ale nakoľko viete, že naša strana nepolitikárči, že veľakrát podporí aj koaličné návrhy, veľakrát aj návrhy ĽSNS preto, lebo nám je úplne jedno, kto to predkladá, ale dôležité je, že či ten zákon môže pomôcť ľuďom, a vtedy sme ochotní zahlasovať. Čiže nepolitikárčime a snažíme sa správať racionálne. Takže teraz by som to ešte racionálnejšie chcel upozorniť na jednu vec, a to, aj keď sa možno viacerí z opozície na mňa nahneváte, ale chcem to povedať. Je veľký rozdiel medzi premiérom, bývalým premiérom Ficom a medzi premiérom Pellegrinim, lebo pán premiér Pellegrini tu sedí, počúva nás, neodišiel dozadu, neurobil tú aroganciu, že keď už sa tá schôdza zvolala, že by proste na nás kašľal a nesedel tu. A to mu slúži ku cti, aj keď síce by som mohol naňho vyskočiť, že sa ma dotkol, ale to už je druhá vec, to je politický boj. Treba povedať, že tento človek to robí úplne inak, ako to robil ten jeho predchodca, s ktorým absolútne nemôžem súhlasiť, myslím, s tým predchodcom. A chcel som to povedať, lebo, lebo je dobré, keď si budeme diskutovať normálne, bez vášní, bez nejakých emócií, ale si jasne vypovedať tieto veci, ktoré na seba máme. Ďakujem za pozornosť.
Šimečka, Michal, podpredseda NR SR (2024-01-11):
Ďakujem pekne. Prejdeme k otázkam na členov vlády.
Sulík, Richard, predseda NR SR (2011-06-01):
Prosím, zapnite mikrofón pánovi podpredsedovi Ficovi, nech nám oznámi.
Hrušovský, Pavol, podpredseda NR SR (2010-12-07):
Nekomentujte, pán poslanec, prednášajte svoj návrh.
P. Hrušovský, predseda NR SR: (2003-09-17):
(Hlasovanie.) 122 prítomných, 91 za návrh, 10 proti, 20 sa zdržalo, 1 nehlasoval. Návrh sme schválili. Prosím teraz pána poslanca Ondrejku, aby z poverenia ústavnoprávneho výboru Národnej rade navrhol hlasovania k prerokúvanému vládnemu návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov , ktorý prerokúvame ako tlač 338. Nech sa páči, pán poslanec Ondrejka. V. Ondrejka, poslanec: Pretože v rozprave nevystúpil ani jeden poslanec, pán predseda, dajte hlasovať o tom, že Národná rada Slovenskej republiky sa uzniesla v súlade s§ 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
S. Janiš, poslanec: (2005-02-04):
Gestorský výbor v zmysle rokovacieho poriadku odporúča o bodoch 2 až 29 hlasovať s odporúčaním schváliť, o bodoch 1, 30 a 31 s odporúčaním neschváliť. Ďalej gestorský výbor odporúča Národnej rade vládny návrh zákona schváliť. Súčasne ma gestorský výbor poveril, aby som túto správu predložil Národnej rade a poveril ma súčasne aj právomocami podľa § 81, § 83, § 84 a § 86 rokovacieho poriadku. Toľko, pán podpredseda, otvorte, prosím, rozpravu.
P. Hrušovský, predseda NR SR: (2004-10-26):
(Hlasovanie.) 136 prítomných, 95 za, 12 proti, 24 sa zdržalo, 5 nehlasovalo. Návrh sme schválili. Pristúpime k tretiemu čítaniu o návrhu zákona. Otváram rozpravu. Pán poslanec, nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru...
Hrnčiar, Andrej, podpredseda NR SR (2016-09-08):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledky tajného hlasovania, najskôr o návrhu na voľbu člena Rady pre vysielanie a retransmisiu (tlač 184).
Blanár, Juraj, podpredseda NR SR (2021-10-05):
Ďalšia s faktickou poznámkou, pani predsedníčka Vladimíra Marcinková.
Sárközy, Irén, poslankyňa NR SR (2018-11-29):
Ďakujem pekne, pán predseda. Dovoľte mi, prosím, ako určenej spravodajkyni predniesť spoločnú správu výborov Národnej rady o prerokovaní vládneho návrhu zákona. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 1428 z 23. októbra 2018 pridelila vládny návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi; výbor pre financie a rozpočet, ústavnoprávny výbor a výbor pre hospodárske záležitosti. Z uznesení výborov uvedených v bode III tejto spoločnej správy vyplývajú pozmeňujúce a doplňujúce návrhy, ktoré sú uvedené v bode IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 15 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 359 z 26. novembra. Týmto uznesením výbor zároveň poveril mňa ako spoločnú spravodajkyňu, aby na schôdzi Národnej rady pri prerokovaní o predmetnom vládnom návrhu zákona som predkladala návrhy v zmysle príslušných ustanovení zákona o rokovacom poriadku. Ďakujem, pán predseda, skončila som. Otvorte, prosím, rozpravu.
E. Kukan, minister zahraničných vecí SR: (2003-01-14):
Vážený pán predsedajúci, panie poslankyne, páni poslanci, dovolím si vás požiadať, aby Národná rada Slovenskej republiky vyslovila súhlas s predkladaným materiálom. Pán predsedajúci, ďakujem, skončil som.
Pleštinská, Zita, poslankyňa NR SR (2020-07-09):
Ďakujem, pán predsedajúci. Pán kolega Kotleba, nerozumiem vášmu odporu voči bankám. Viete si predstaviť situáciu, že by banky na Slovensku neexistovali? Ja využívam služby bánk a mám veľmi dobré spotrebiteľské skúsenosti s využívaním ich služieb. Pán kolega Kotleba, nestrašte ľudí platením poplatkov, práve zrušením daňového odvodu sa znížia poplatky klientom bánk. Dôležité je, že ak hovoríte o zisku bánk, táto dohoda s bankami hovorí aj o tom, že banky tieto zisky nechajú doma a budú tak podporovať a úverovať domácu ekonomiku. Ďakujem.
Krajčír, Ľuboš, poslanec NR SR (2021-12-07):
Termín hlasovania bude dnes o 17. hodine.
Laššáková, Jana, podpredsedníčka NR SR (2014-10-30):
Pán poslanec Hudacký.
Blaha, Ľuboš, podpredseda NR SR (2024-04-16):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán minister. Poprosíme o súčinnosť.
Hlina, Alojz, poslanec NR SR (2015-05-28):
Ďakujem veľmi pekne. Pán predseda, či viete, či nie, ja sa na záchodové papiere alias prezenčka nepodpisujem už dva, už viac ako dva roky. Chcem upozorniť ctených kolegov, že ak zajtra znova sa budete úplne chrapúnsky podpisovať na tie papiere a budete utekať, tak ak to bude veľa toho, tak to buď spláchnem do záchodu... Avizujem. Dobre? Naozaj je to neúctivé voči ľuďom tejto krajiny... (Prerušenie vystúpenia predsedajúcim.)
Vons, Peter, poslanec NR SR (2023-06-15):
Pán podpredseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Viskupič, Marián, poslanec NR SR (2020-06-03):
Ďakujem pekne za slovo. Vážený pán predseda, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 112 z 28. mája 2020 pridelil návrh vlády na skrátené legislatívne konanie o vládnom návrhu zákona o mimoriadnych štátnych zárukách a o doplnení niektorých zákonov (tlač 119) na prerokovanie Výboru Národnej rady Slovenskej republiky pre financie a rozpočet s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre financie a rozpočet prerokoval návrh vlády na skrátené legislatívne konanie na svojej 14. schôdzi dňa 3. júna 2020 a prijal uznesenie č. 35, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona o... vládneho návrhu, o vládnom návrhu zákona o mimoriadnych štátnych zárukách a doplnení niektorých zákonov (tlač 120) v skrátenom legislatívnom konaní na 8. schôdzi Národnej rady Slovenskej republiky. Vážený pán predseda, prosím, otvorte rozpravu. Ďakujem.
M. Hort, podpredseda NR SR: (2009-10-27):
S faktickou poznámkou na vystúpenie pána poslanca sa prihlásil Peter Dubravay ako jediný. Uzatváram možnosť reagovať s faktickou poznámkou. Nech sa páči.
Paška, Pavol, predseda NR SR (2013-05-21):
(Hlasovanie.) 141 prítomných, 79 za, 37 proti, 25 sa zdržalo. Bod sme schválili.
Laššáková, Jana, podpredsedníčka NR SR (2013-09-17):
Nech sa páči, pán poslanec Kadúc.
Goga, Pavol, poslanec NR SR (2015-05-14):
Ďakujem, pán predseda. Dajte hlasovať o návrhu zákona ako o celku s odporúčaním gestorského výboru ho schváliť.
Taraba, Tomáš, poslanec NR SR (2022-11-08):
Ja by som chcel poprosiť, tlač 1151, to je nájom poľnohospodárskych pozemkov, že by sa preniesol na ďalšiu schôdzu Národnej rady. To je môj zákon.
Laurenčík, Milan, podpredseda NR SR (2021-02-03):
Ďakujeme, pán podpredseda. Na vaše vystúpenie evidujem 17 faktických poznámok. Končím možnosť prihlásiť sa s faktickou poznámkou. Ako prvý, pán poslanec Miroslav Suja, nech sa páči.
Beblavý, Miroslav, poslanec NR SR (2016-10-12):
Ďakujem pekne pánovi Drobovi za jeho faktickú poznámku. Na úvod len poviem to, čo som už spomínal vo vystúpení, že nemám filozofický problém s niekým, kto je proti zákazu, kto je proti tomu, aby bolo možné zakázať na určitom území hazard, či je to územie mesta, obce alebo aj celého štátu. Myslím si, že je to úplne legitímna pozícia. Nie, nie som z tých, ktorí povedia, že ten, kto je za legálny hazard, je teraz z definície niekto, kto je zlý. Takže z tohto pohľadu ani teba alebo to, čo ty hovoríš mne, nijakým spôsobom nechcem tomu brať legitimitu. To, čo ja namietam a o čom bol môj do veľkej miery prejav, bolo o pokrytectve tých, ktorí sa k tomu nechcú priznať, ale de facto chcú zrušiť túto možnosť, ale nie sú ochotní to povedať rovno. Z toho, z tých tvojich konkrétnych otázok poviem za seba, že, práve preto som zdôraznil najmä v prípade veľkých miest, že sú tam aj pre a proti, ale ak máme možnosť sa rozhodnúť len za alebo proti, tak u mňa tie sociálne náklady dneska prevyšujú, tak ako ich sledujeme pri hazarde. Takže moja odpoveď, a preto som ja tú petíciu podpísal, je, že ak ju človek podpíše, tak musí byť presvedčený o tom, že tie náklady hazardu sú dnes vyššie ako jeho výnosy pre túto spoločnosť, aj napríklad na území Bratislavy. A pokiaľ ide o tú otázku podzemia, no, to je vždy otázka miery. Pri všetkom, aj pri drogách, aj pri akejkoľvek inej aktivite. To je zakázané, existuje čierny trh, to ale nie je dôvod na legalizáciu, inak by sme mali legalizované všetko, čo ľudia chcú alebo si chcú kúpiť, od nájomných vrážd až po drogy. Otázka je skôr, že či tá ilegalizácia neprinesie väčšie škody ako úžitok. Priznám sa, že vzhľadom na možnosť, aby tí, čo chcú, ako ty hovoríš, rekreačne sa tomu venovať, špeciálne keď sa bavíme o Bratislave, majú možnosť to vykonávať aj na blízkych iných územiach, tak toto riziko tu až tak nevidím. A pokiaľ ide o riziko straty príjmov, to vidím, priznám sa, ako veľmi obmedzené a každé to euro získané nás stojí niekoľko eur v ľudských osudoch, takže to by ma až tak nemrzelo. Ďakujem.
Muňko, Dušan, poslanec NR SR (2022-02-18):
Pán minister, nespochybňujeme. Ja vám doporučujem ako jeden z najstarších poslancov, čím skôr podáte demisiu, tým to bude lepšie. My si len konáme svoju povinnosť. To, čo dneska má zmonitorované a čo má relevantné dôkazy Slovenská informačná služba v správe, to, čo sú odposluchy, to, čo dala Generálna prokuratúra, nebudem, netreba sa k tomu vyjadrovať. To nemá, to nie je obhájiteľné. Pán minister, dobehne vás vaša vlastná minulosť. A čím skorej stadiaľ odídete, tým budete mať menej problémov sa pri obhajovaní. Vy idete z jednej mláky do druhej. Ak neodídete, tá korupcia a tá, tie veci, ktoré sa dneska dejú na ministerstve vnútra, tie aj tak budú došetrené. Uvedomte si to. To sa nedá zahá... (Prerušenie vystúpenia časomerom.)
Budaj, Ján, poslanec NR SR (2018-06-21):
Dámy a páni, cítim pozitívnu energiu aj z vyjadrenia predstaviteľov koalície. Cítim, že si uvedomujú zodpovednosť. Skutočne, posuňme zákon do druhého čítania a ak ho chce niekto urobiť ešte podrobnejším alebo zasiahnuť širšie, má to možnosť urobiť pozmeňujúcim návrhom. Oslovujem osobne pána Antala, ktorý sa tak vyjadril, že má také predstavy. Podporte teda to, aby sme ich mohli spoločne odhlasovať. Ďakujem ešte raz všetkým, ktorí sa vyjadrili. Boli to veľmi vecné a apelatívne prejavy. Myslím, že po odbornej stránke je vec už dávno úplne jasná. Prekonajme akékoľvek zábrany a poďme pomôcť slovenským lesom, tak ako to naši voliči očakávajú.
M. Číž, podpredseda NR SR: (2009-12-09):
Pokračujeme v rozprave, vystúpi pani poslankyňa Zdenka Kramplová, pripraví sa pán poslanec Palko.
Bugár, Béla, podpredseda NR SR (2018-11-29):
Vyhlasujem rozpravu o tomto bode programu za skončenú. Pán minister, chcete zaujať stanovisko? Predpokladám, že áno. Nech sa páči, máte slovo.
Danko, Andrej, predseda NR SR (2019-11-26):
Vážené panie poslankyne, vážení páni poslanci, pristúpime k hlasovaniu o prerokovaných zákonoch. Tri hlasovania máme pred sebou, takže pokračujeme v prerušenom rokovaní hlasovaním v druhom čítaní o zákone z 28. októbra 2019, ktorým sa mení a dopĺňa zákon č. 180/2014 Z. z. o podmienkach výkonu volebného práva, vrátenom prezidentkou Slovenskej republiky na opätovné prerokovanie Národnou radou (tlač 1764). Dávam slovo spoločnému spravodajcovi z výboru pre verejnú správu a regionálny rozvoj poslancovi Stanislavovi Kubánekovi, aby hlasovania uvádzal podľa pripomienok pani prezidentky. (Hlasovanie o zákone z 28. októbra 2019, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa menia niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1764.)
Podmanický, Ján, poslanec NR SR (2012-06-19):
Pani poslankyňa, mňa zaujalo z vášho vystúpenia vaše konštatovanie, ktoré chcem zopakovať a zdôrazniť, keď ste povedali, že opozícia tu nie je na to, aby predkladala návrhy. Nuž musím povedať, že som zostal prekvapený, aj som si zapísal túto vetu, lebo potom je to taká schizofrénia, na jednej strane hovoríte, že opozícia tu nie je na to, aby predkladala návrhy, na druhej strane opozícia na túto schôdzu predložila možno 20, možno 25 návrhov zákonov. Takže ja si myslím, že naopak, práve parlament je priestorom na súťaž návrhov. A osobne si myslím, že je to dobré. A tak by to malo, pani poslankyňa, aj zostať. To, že opozícia je možno v stave, že nevie dávať návrhy, tak to už je iná otázka. Kritizovali ste aj to, že predseda vlády vás vyzval, aby ste sa zapojili do diskusie o tom, ako bude vyzerať balík protikrízových opatrení. No ja si na rozdiel od vás myslím, že práve to je správne. A tak by to malo byť. A ja to vysoko oceňujem, že predseda vlády sa snaží o to, aby sa viedol konštruktívny dialóg o opatreniach, ktoré treba urobiť. A ja si myslím, že je veľmi správne, a treba to pozitívne ohodnotiť, že má záujem o tom diskutovať aj s vami. Potom to nechápem, na jednej strane sa sťažujete, že sa s vami nekomunikuje, že na poslednú chvíľu dostávate materiály, že ste mimo, a keď sa vám dá priestor, aby ste sa vyjadrovali, aby ste dávali názory, tak to kritizujete, že to nie je vaša starosť. Takže, pani poslankyňa, musíte si to aj vy ujasniť, či teda máte záujem o konštruktívnu diskusiu. A ja sa prihováram za to, aby aj slovenský parlament sa stal miestom konštruktívnej diskusie.
P. Hrušovský, predseda NR SR: (2004-05-26):
Poprosím pani spoločnú spravodajkyňu, aby predniesla návrh záverečného uznesenia k prerokúvanému návrhu zákona č. 273/1994 Z. z. Nech sa páči, pani spoločná spravodajkyňa.
Laurenčík, Milan, podpredseda NR SR (2021-09-17):
Ďakujem. Chce sa vyjadriť ešte k rozprave pani spravodajkyňa? Nechce sa vyjadriť. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Radovana Slobodu a Anny Zemanovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov. Návrh zákona má parlamentnú tlač 667. Návrh na jeho pridelenie na prerokovanie výborom je v rozhodnutí č. 697. Dávam teraz slovo pánovi poslancovi Radovanovi Slobodovi, aby návrh zákona uviedol. Nech sa páči. [Rokovanie o návrhu poslancov Národnej rady Slovenskej republiky Radovana Slobodu a Anny Zemanovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 667.]
Doležal, Andrej, minister dopravy a výstavby SR (2021-06-29):
Ďakujem pekne, vážený pán predsedajúci, ešte raz. Vážené pani poslankyne, páni poslanci, ako už bolo povedané, predkladám návrh zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke. Dôvodom vypracovania návrhu zákona je opäť implementácia dvoch európskych nariadení, a to nariadenia Európskeho parlamentu a Rady č. 2019 o všeobecnej bezpečnosti vozidiel a nariadenia Európskeho parlamentu a Rady o označovaní pneumatík vzhľadom na palivovú úspornosť a iné parametre. Predložený návrh zákona obsahuje aj zmeny vyplývajúce z aplikačnej praxe zákona spočívajúce napríklad v znížení administratívnej záťaže opravovní vozidiel zrušením takzvaných, takzvanej, zrušením certifikácie opravovní, zavedením obmedzení pre držiteľov povolení na zriadenia staníc technickej kontroly nad rámec existujúcej siete. Tu chcem len podotknúť, že opravujeme situáciu, kedy niektorý držiteľ oprávnenia na zriadenie stanice technickej kontroly úmyselne blokuje miesto v sieti a nedovolí, aby vznikla ďalšia estekáčka; čiže toto riešime. Následne upravujeme niektoré parametre pre výpočet ďalšej kontrolnej linky v súvislosti so zriaďovaním staníc technickej kontroly nad rámec už existujúcej siete, ktoré vychádzajú zo zaznamenaných údajov v informačných systémoch. Návrh zákona obsahuje tiež sprievodné novely v čl. II až VI, a to zákona o správnych poplatkoch, zákona o štátnej kontrole vnútorného trhu vo veciach ochrany spotrebiteľa, zákona o ochrane spotrebiteľa, zákona o cestnej premávke, zákona o jednotnom informačnom systéme v cestnej doprave. Vážené panie poslankyne, vážení páni poslanci, dovoľujem si požiadať o podporu tohto návrhu zákona. Nedá mi ešte raz nepovedať, zasahujeme do estekáčiek alebo pôvodný zámer bol viac liberalizovať sieť estekáčiek alebo staníc technickej kontroly. Nie je to jednoduchá téma, ale nakoniec predkladáme taký kompromisný návrh, kedy nepridávame nové miesta v sieti STK, keďže je tam rádovo stále 70 staníc ešte voľných, ktoré môžu byť zriadené, ale skôr sa pozeráme na tú férovosť pri obsadzovaní estekáčiek o rôzne blokovania a nekalé praktiky a meníme niektorý výpočet, ktorý, niektoré výpočty, ktoré umožnia v prípade, keď je dopyt po estekáčke, zriadiť ďalšiu v poradí. Ale o tom určite bude ešte reč v ďalších čítaniach. Takže ďakujem veľmi pekne a prosím o podporu.
P. Hrušovský, predseda NR SR: (2003-02-28):
D. Bollová, poslankyňa: Ďakujem pekne, pán predseda. Pán Banáš, veď americká armáda u nás už prítomná je. Vojenský priestor Záhorie je poskytnutý cvičeniam s americkými raketami a bombami až do 495 kg. Letisko v Kuchyni je dané na cvičenie amerického letectva, dohody, či memorandá o tom sú datované ešte v roku 1999. Je v nich i to, že vojenské stíhačky môžu nad obcami Leváre a Studienka lietať vo výške asi 1000 m. Aj o týchto dohovoroch by ste mali občanov informovať. Ďakujem.
Hrušovský, Pavol, podpredseda NR SR (2010-09-07):
Panie poslankyne, páni poslanci, čas na prestávku uplynul. Pani ministerka, poprosím vás o zaujatie miesta pre navrhovateľov. Pani poslankyňa Dubovcová pre spravodajcu a pána poslanca Madeja, aby ako prvý rečník, prihlásený (Hlasy a šum v sále.), áno, veď vy ste už avizovali, že sa hlásite, tak som povedal, že ako prvý a poprosím tých, ktorí chcú ako ďalší vystúpiť, aby sa prihlásili do rozpravy. Pán poslanec Číž ako posledný prihlásený do rozpravy. Končím možnosť ďalších prihlášok. Nech sa páči, pán poslanec Paška. (Reakcie z pléna.) Pán poslanec Paška.
Kollár, Jozef, poslanec NR SR (2010-09-09):
Ďakujem pekne, pán predsedajúci. Odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 62 z 8. septembra 2010 prideliť v druhom čítaní na prerokovanie tento návrh okrem výboru pre financie a rozpočet aj Ústavnoprávnemu výboru Národnej rady a za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 10. septembra 2010. Poprosím, dajte hlasovať o mojom návrhu.
Mikloš, Ivan, poslanec NR SR (2012-12-11):
Áno, ďakujem pekne kolegom za ich príspevky a vyjadrenia. Doplnil by som ich o jednu vec, ktorú som zabudol povedať v rozprave a ktorá mi pripadá dôležitá, pretože vláda sa tvári, ako keby sa naozaj šetriť nedalo. Tak chcem ponúknuť údaje. OECD vydalo teraz nedávno analýzu fiškálnych systémov členských krajín. A OECD odhaduje mieru neefektívnosti a plytvania v slovenskom zdravotníctve vo výške 2,7 % HDP, čo je, mimochodom, až takmer dvakrát toľko, ako je odhad v iných okolitých krajinách. Je to v Poľsku 1,5 %, v Česku 1,3 % a v Maďarsku 1,7 %. Inými slovami, za peniaze, ktoré do zdravotníctva idú, ak by sa využívali efektívne, tak by sa dalo ten istý výsledok zdravotníctva dosiahnuť s úsporou 2,7 % HDP. To je len na margo toho, ak by minister alebo vláda tvrdila, že vlastne niet kde šetriť, že sa ťažko šetrí. Len čo ide vláda v tom zdravotníctve robiť? Čiže je evidentné, že v zdravotníctve sú obrovské rezervy, obrovské plytvanie, ale aj tu sa vláda vydala presne opačným smerom. Pokiaľ ide o zrušenie transformácie nemocníc, či sa vám to páči alebo nie, transformované nemocnice znižujú dlh a zvyšujú efektívnosť. Či sa vám to páči alebo nie, konkurujúce si zdravotné poisťovne vytvárajú tlak na vyššiu efektívnosť a nižšie náklady. Takže nielenže nerobíte to, čo by bolo treba, a sú tam rezervy obrovské, odhadnuté OECD vo výške 2,7 % HDP, ale vy dokonca aj tu idete presne opačným smerom. Žiaľbohu, neteší ma to, ale je to tak.
Danko, Andrej, podpredseda NR SR (2024-05-09):
Pán poslanec Šalitroš.
P. Paška, predseda NR SR: (2009-12-02):
(Hlasovanie.) 137 prítomných, 89 bolo za, 12 proti, 32 sa zdržalo, 4 nehlasovali. Schválili sme návrh uznesenia. Ešte vás poprosím, pani poslankyňa, aj o uvedenie hlasovania o návrhu uznesenia k Súhrnnej správe o stave rodovej rovnosti a o činnosti Rady vlády Slovenskej republiky pre rodovú rovnosť . Je to tlač 1272.
Kuciaňová, Magdaléna, poslankyňa NR SR (2018-02-02):
Ďakujeme veľmi pekne. Drahé kolegyne, drahí kolegovia, ja som veľmi rada, že som to takto rozpútala a že prejavili ste veľký záujem o to, o čom hovorila. Tak odpovedám. Pán Boris Kollár, som dieťa rozvedených rodičov, bez otca, bez mamy som zostala od svojich 18 rokov, vychovávala som svojho 16-ročného brata, pretože už som mala 18, a ten otec nepodarený si plnil vyživovaciu povinnosť voči môjmu bratovi. Takže to len na okraj toho. Nechcela som súkromie otvárať takto na pléne, ale ak ma podozrievate, že nemám cit a neviem, čo je to život, tak to je moja odpoveď. My sa nebránime, ja nebránim ani štát, vehementne... (Reakcia z pléna.) Nevstupujte mi do toho, lebo nemám veľa času. (Prerušenie vystúpenia predsedajúcim.)
Laššáková, Jana, podpredsedníčka NR SR (2015-12-15):
Nech sa páči, pán poslanec Hraško, máte slovo.
Hrušovský, Pavol, predseda NR SR (2012-02-29):
Pán poslanec Poliačik sa hlási s faktickou poznámkou na vystúpenie pána poslanca Počiatka. Nech sa páči.
Vaľová, Jana, poslankyňa NR SR (2013-06-18):
Ďakujem veľmi pekne. Pán predseda, ja si myslím, že ti ďakujeme za celý klub, že si vlastne zaujal k tomuto postoj ako predseda parlamentu a že si kultúrne požiadal pána Matoviča a ostatných, aby odstránili transparenty. Tak ako ostatní poslanci pred chvíľou povedali, čo si želajú. No želajú si to, aby sme tie transparenty potrhali, aby jednoducho pán Matovič s pánom Hlinom mohol súťažiť, pán Matovič bude držať transparenty, pán Hlina búchal topánkou a nechcel pustiť poslancov, čiže je to boj v klube alebo v strane OĽaNO kto z koho. A takúto šou a takéto divadlo vlastne ponúkajú títo poslanci občanom, pretože inak sa do televízie nemôžu dostať, pretože jej argumenty zrejme nie sú zaujímavé pre médiá. Takže ja si myslím, že si veľmi pekne povedal, že my to nechceme ani trhať, my nechceme ani brániť, ale zase si myslím, že nemali by brániť ani nám, aby sme išli normálne voliť, aby každý mohol vyjadriť svoj postoj. Postoj, ako sa rozhodne pri voľbe. Pretože táto voľba bude určite demokratická. A ja by som poprosila týchto pánov poslancov a pozývam ich týchto aj medzi našich ľudí, nech idú medzi ľudí a nech prestanú tu celý mesiac robiť teatro a šou medzi, vlastne pre médiá, pretože občanov Slovenskej republiky skutočne zaujímajú ich názory aj niečo iné. Ale ani jeden z vás nepríde medzi ľudí, ale ani jeden z vás nepáchne medzi ľudí, ale celý mesiac tu budete stáť s transparentami, budete si obliekať tričká, budete búchať topánkami a budete hrať zo seba hercov, divadelníkov a budete tu robiť cirkus. A, pán Matovič, vám sa tiež čudujem, pretože keď som čítala v SME-čku 1. 8., že pán Čentéš skartoval vaše materiály, dodnes neviem, kde je vaša výpoveď, pán Matovič. Prečo ste ju tu nevyvesili na transparent, čo ste vypovedali u generálneho prokurátora? (Smiech v sále a potlesk.) Čo ste vypovedali, prečo ste nechali skartovať materiály a tie materiály sú skartované? Pán predseda parlamentu, veľmi vám ďakujem, (Reakcie z pléna.) že ste zachovali slušnosť a že ste týchto pánov... (Prerušenie vystúpenia časomerom.)
Jurinová, Erika, podpredsedníčka NR SR (2014-07-02):
Ďakujem pekne, pani predsedajúca. Janko, ty máš takú schopnosť veci spájať, naozaj niekedy možnože témy, ktoré sa nám zdajú, že spolu vôbec so sebou nesúvisia, nakoniec ty tak dáš dokopy, že úplne logicky nám z toho vyjde, že, áno, zistíme, že všetko so všetkým súvisí, a tá rôznorodosť, o ktorej si tu rozprával, sa nám zleje do jedného celku. A to je naozaj nejaká snaha o protikorupčnosť. Ty do svojich odborných téz často vkladáš aj emóciu. A v tomto prípade je to veľmi dôležité, pretože si možnože celkom neuvedomujú naši niektorí kolegovia, že ide o vodu, ktorá je hodnotou, ktorá sa bytostne dotýka každého jedného človeka. Keby som to možnože mala prirovnať k iným právam, ktoré máme, keby sme sa bavili o ľudských právach, o rôznych druhoch práv, tak to právo na vodu by bolo skutočne také právo, bez ktorého nedokážeme existovať. Použila by som možno ešte takú analógiu v súvislosti s tým, čo som počula od kolegu Máňa Hubu. To je to prepojenie zákona, ktorý sme mali minulý rok o ochrane krajiny a prírody, s tým, že skutočne máme pocit niektorí, že dochádza k páchaniu až genocídy na našom životnom prostredí. A je mi ľúto, že toto bude skutočne zásluhou ministerstva životného prostredia práve tejto vlády, druhej vlády Roberta Fica. Ďakujem pekne. (Potlesk.)
Šimečka, Michal, podpredseda NR SR (2024-04-18):
Ďakujem veľmi pekne. Pán poslanec Kišš.
Valášek, Tomáš, poslanec NR SR (2021-06-23):
Vďaka, pán predsedajúci. Chcem sa aj ja pridať k tomu, čo odznelo od pána poslanca Viskupiča. Som rád, že spomenul tie dôvody, ktoré viedli k predloženiu toho zákona, a chcem povedať dopredu, že bude mať moju podporu. Osobne som rád, že riešime touto cestou problém nedostatku kapacít v škôlkach z príčin, ktoré pomenoval pán poslanec Viskupič. Ako mohli by sme teoreticky naliať peniaze do budovania kapacít pre nové škôlky a fyzicky na postavenie nových škôlok, faktom je, že so starnúcou populáciou je takmer garant..., to by takmer garantovalo, že tie zariadenia budú o nejakých 10, 20 rokov nevyužité. A práve v navrhovaných detských skupinkách vidíme také pružné riešenie, ktorým vieme vyriešiť ten problém teraz, bez toho, aby sme ponechali infraštruktúru, ktorá nebude mať možno využitie o nejakých 10, 20 rokov, takže tento zákon dáva zmysel presne z príčin, ktoré pomenoval pán poslanec Viskupič. Ja mu ďakujem za to a ďakujem aj predkladateľom za ten zákon, ktorý má moju podporu. Vďaka.
Šeliga, Juraj, podpredseda NR SR (2021-01-29):
Ďakujem pekne. Prezentujme sa, prosím, a hlasujme. (Hlasovanie.) Prítomných 119 poslancov, za 97, proti nikto, zdržalo sa 22, hlasovali všetci prítomní. Konštatujem, že sme sa uzniesli, ktoré výbory prerokujú tento návrh zákona. To bolo posledné hlasovanie na dnešný deň, vyhlasujem tri minúty prestávku a potom budeme pokračovať podľa schváleného programu. Pani poslankyňa Vaľová, chceli ste procedurálny? Nie. (Krátka prestávka.) (Po prestávke.)
Danko, Andrej, predseda NR SR (2019-03-28):
Ďakujem pani poslankyni. Na vystúpenie pani poslankyni sedem faktických. Uzatváram možnosť prihlásenia, teda počkajte, šesť faktických poznámok. Sedem, sedem faktických. Prvá je pani poslankyňa Verešová, nech sa páči.
Shahzad, Silvia, poslankyňa NR SR (2018-10-22):
Vážená pani predsedajúca, vážené pani kolegyne, kolegovia, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1152. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní. Pani predsedajúca, prosím, otvorte všeobecnú rozpravu.
Dostál, Ondrej, poslanec NR SR (2017-11-28):
Ja teraz neviem, či by pán predseda Národnej rady nemal napomenúť pána Erika Tomáša, že sa pripája ku kolegom z Ľudovej strany Naše Slovensko, lebo opozičným poslancom to na výbore vyčítal, a ja by som rád pánom poslancom z Ľudovej strany Naše Slovensko pripomenul, že ich šéf, ich predseda pán Kotleba je jediným predsedom parlamentnej politickej strany, ktorý si vypláca nejaké platy alebo odmeny zo štátneho príspevku, ktoré dostávajú politické strany, takže keď chcete hovoriť o nejakej chamtivosti, radšej sa porozprávajte s vaším pánom predsedom. Toto je niečo, čo nerobí žiadna iná parlamentná strana. (Reakcia z pléna.) A, pán Tomáš, teda okrem toho, že sa zhodujete, asi nie tak vzácne, s fašistickými poslancami, tak pokiaľ ste mali tú iniciatívu a chcete ju navždy, ale naozaj navždy uplatňovať, tak potom naozaj nerozumiem tomu, prečo to nespravíte tým, že zmeníte zákon, a už nikdy sa nebudú zvyšovať platy ústavných činiteľov. Však to môžte urobiť, máte na to väčšinu. Alebo prečo to neurobíte aspoň tak, že to nebudete rok čo rok robiť cez skrátené legislatívne konanie? Lebo na to, či odmraziť platy, alebo neodmraziť platy, alebo akým spôsobom upraviť platy ústavných činiteľov, je úplne legitímne, že máme rôzne názory, a ja som za odmrazenie, som za to, aby sa platy ústavných činiteľov zvýšili, nie naplno, ale tu sa, nie je snaha to riešiť vôbec. Ale dobre, máte iný názor, ale keď máte ten iný názor, tak ho presadzujte normálnym zákonným postupom, nie opakovaným, rok čo rok opakovaným porušovaním zákona o rokovacom poriadku. (Potlesk.)
Gibalová, Monika, poslankyňa NR SR (2012-05-15):
Ďakujem veľmi pekne. Pán poslanec, už nemastíme, už je remíza a obávam sa, že dopadneme veľmi zle. Ďakujem pekne.
Kollár, Boris, predseda NR SR (2021-10-27):
Evidujem päť faktických poznámok, s prvou vystúpi pani poslankyňa Sulanová.
J. Senko, poslanec: (2008-02-06):
A teraz ešte na to, akým spôsobom fungujú informácie v súvislosti s prijímaním Lisabonskej zmluvy. Bola vypustená taká informácia, ktorú prebrali aj v Európskom parlamente, že taktika slovenskej vlády je jednoducho nechutná. Spájať tlačový zákon s Európskou zmluvou považujem za škandalózne, za vydieranie opozície. Potom, keď sa zbadali, páni poslanci v Európskom parlamente: Tak to určite nie je možné, poznám pána Dzurindu veľmi dobre a viem, že by to v živote neurobil. Ďakujem.
Liba, Peter, poslanec NR SR (2020-09-16):
Pán predsedajúci, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
Figeľ, Ján, podpredseda NR SR (2015-05-05):
Ďakujem pekne. Chcete reagovať? Nie, zajtra. Ďakujem pekne, je takmer 19.00 hod., prerušujem rokovanie o tomto bode a končím dnešný rokovací deň. Prajem všetkým pekný večer, dovidenia zajtra. (Prerušenie rokovania o 19.00 hodine.)
Viskupič, Jozef, poslanec NR SR (2016-05-19):
Ďakujem. Vážený pán predsedajúci, kolegyne, kolegovia, parlamentná rozprava má svoje úskalia, témy sa nám prelínajú. A v kontinuite toho, čo sme hovorili pri písomnej časti rozpravy o tomto návrhu zákona, ktorý sa môže niekomu zdať veľmi jednoduchý a triviálny, by som chcel doplniť ešte niekoľko základných faktov. Ony sú v zásade tri. Prvá vec je, že nikto, nikto, ani navrhovateľ, ak som si prečítal dobre dôvodovú správu, ani nikto, kto ohlásil svoju ambíciu tento návrh zákona, resp. novelu fungovania zákona č. 13/1993 Z. z. podporiť, nemá ambíciu ublížiť slovenskej kultúre. Druhá vec, ktorú je veľmi podstatné povedať, je, že existuje reálna snaha slovenskej kultúre, naopak, pomôcť. Slovenskej kultúre, kultúrnosti a hlavne zdrojom pomôže to, ak budeme mať nastavené spravodlivé mechanizmy toho, kde peniaze vznikať majú, spravodlivé mechanizmy, ktoré peniaze používajú takpovediac na svoj vlastný chod, a spravodlivé mechanizmy, ktoré budú tieto peniaze rozdeľovať. To sa, bohužiaľ, pri súčasnom a platnom znení zákona č. 13/1993 Z. z. nedeje. Veľmi sme sa zamerali na tú prvú časť, čo je aj obsahom tohto návrhu zákona, a to je, kde tie peniaze vznikajú aj z pohľadu 2-percentnej neoprávnenej dane, a tak to volajme, je to 2-percnetná neoprávnená daň, ktorá je navrch pre určitý výsek spoločnosti, je nespravodlivá, a preto by sme ju chceli zmeniť. Ja som sa snažil vo svojom prvom vystúpení povedať to, že existuje reálny nástroj, a bol som priamo vyzvaný pánom poslancom Hrnkom, aby sme teda osvetlili, kde tie peniaze nájdeme, kde nájdeme peniaze, ak 2-percentný odvod alebo túto nespravodlivú daň zrušíme. Snažil som sa osvetliť to, že toto plénum parlamentu už debatu o kultúrnych fondoch zažilo niekoľkokrát. A moja predstava, kde aj zrušenie 2-percentného odvodu je jedným z krokov, hovorí o tom, že existuje možnosť, aby sme mali dostatok peňazí, aby to bolo spravodlivé, aby peniaze spravodlivo vznikli, aby sa míňalo menej na réžiu organizácií a aby boli aj spravodlivo rozdelené. Skúsim ešte raz, keďže už ani pán poslanec Hrnko ani pán poslanec Čaplovič tu nie sú, povedať, ako teda na to. Čiže okrem paragrafov, ktorými sa reálne mení a ruší 2-percentná nespravodlivá daň, máme možnosť zmeniť aj nastavenie § 15 a 16. A to znamená, že okrem... (Prerušenie vystúpenia predsedajúcim.)
Kollár, Boris, poslanec NR SR (2019-06-26):
Áno, my tiež nie vždy súhlasíme s týmto zrýchleným konaním, skráteným legislatívnym konaním, samozrejme, to máte pravdu. Ale nakoľko si treba uvedomiť, že sme tu mali dvoje voľby, ktoré nám jasne ukázali, že tie tretie strany, cez tie tretie strany sa dá veľmi, veľmi ľahko ovplyvňovať a financovať kampane zboku, tak je namieste, aby niekto nevykrikoval zase, že to urobili v normálnom konaní, potom sa to dostane niekedy v septembri a októbri a potom už nám všetkým vyletí dekel, to už určite aj mne by vyletel, že proste je to tesne pred voľbami. Dnes ešte tú, ten pocit, že je to tesne pred voľbami, ten pocit nemám a preto si myslím, že je namieste v tomto prípade použiť toto skrátené. Aby sme zase nevyužívali tento argument v septembri, októbri, že áno, je to, je to tesne pred voľbami. Ja som presvedčený, že toto je správna vec, možno sme to mali urobiť ďaleko skôr. A toto je výčitka aj voči vládnej koalícii, tento návrh zákona možno už mal platiť dávno pred týmto termínom, že mali to priniesť pred rokom a mohli sme to robiť normálnym spôsobom. Áno, s týmto súhlasím.
Grendel, Gábor, podpredseda NR SR (2020-07-23):
Pani poslankyňa Vaľová.
Mizík, Stanislav, poslanec NR SR (2021-05-10):
Ďakujem za slovo. Pán Lehotský, opäť, ale opäť ste uleteli ako raketa Space X. Vraveli ste o nejakom mafiánskom štáte. Nuž, zarúbali ste si sekerou do kolena. Však váš zakladateľ americký agent, podporovateľ fašizmu na Ukrajine, turecký ostrov stability Andrej Kiska z Popradu a súčasne slovenský lietajúci Cyprián popíjal kapučínko s bosom Reichelom. S tým Reichelom, v ktorého hoteli sa rezali hlavy v Géčku, v hoteli Gerlach, Géčko to volajú v Poprade. Zefektívnenie súdov v rámci súdnej mafie, čo ste spomínali. Už som to vravel, ste hluchý, to je zbytočné vám dačo hovoriť. Je to sťaženie prístupu občanov ku spravodlivosti. No a teraz prejdeme na tú hlavnú vašu agendu, moralizovanie Fica. No vy zo strany Andreja z Popradu, úžerníka, podvodníka s pozemkami, hovoríte o morálke? Tam vedľa vás, kde ste rozprávali, sedel a sedí ďalší etalón morálky, ten zo Slušného Slovenska. Udáva ľudí na kriminálke za porušovanie núdzového stavu a sám ich porušuje pri bašáveli pekných rozmerov. Hovorili ste o kauzách Fica, no po vašom páde prídu onakvejšie kauzy a budú to iné kalibre káuz. Napríklad vlastizrada a tak ďalej. Ďakujem.
Raši, Richard, poslanec NR SR (2011-09-08):
Ďakujem pekne, pán predseda. Chcem nadviazať na pána poslanca Lazára. Ešte stále napr. pri nemocniciach, ktoré patria pod vyšší územný celok, ktoré idú byť transformované bez oddlženia, bez akejkoľvek ochrany, ešte by som položil otázku, že čo bude s pacientom. Možno neviete, ako prebiehajú rokovania o oddlžení. Tak ja vám poviem, bol jeden dodávateľ médií z Košíc vyzvaný, ktorý má regulovanú cenu a ktorá, táto cena tesne pokrýva náklady, čiže hospodári zhruba na nule, bol pozvaný na ministerstvo zdravotníctva na rokovanie, kde teda bol ochotný, keďže je to akciová spoločnosť, bol ochotný rokovať o médiách. Bol ochotný rokovať o úrokoch, ale nie o istine. Tam si ho tím vedený pánom Pažitným posadil, povedali mu, že koľko je schopný znížiť istinu dlhu, ktorý má nemocnica voči nemu. On povedal, že to je akciová spoločnosť, ťažko môže znížiť istinu a keby ju znížil, tak dostane svoju akciovú spoločnosť do problémov. Povedali mu: Takže potom sa s vami nemáme o čom baviť, môžte odísť. Čiže čo bude v takýchto prípadoch? Odmietnu oddlžiť dodávateľa médií, odmietnu mu zaplatiť istinu, aj keď je schopný sa, aj keď je ochotný vzdať sa úrokov? Čo bude s ním? Nemocnica košická sa transformuje na akciovú spoločnosť, no a tento dodávateľ médií bude prvý, ktorý si bude chcieť vymôcť aspoň istinu za dodávané médiá, ktoré nemocnici dodal. Ako je vyriešené toto? No nijako to nie je vyriešené, a preto vám vravím, že od 1. 1. nebude šanca tieto nemocnice zachrániť. Nebude šanca tieto nemocnice zachrániť. Ďakujem.
Brocka, Július, poslanec NR SR (2014-12-04):
Pán Blanár, prosím vás, nehnevajte sa na Roberta Fica a jeho vládu, že vám ide obmedziť vaše príjmy. Prvá poznámka. Druhá, pán poslanec, ste tu zorganizovali také s potleskami predstavenie, že kto všetko hlasoval v roku 2004, myslím, za návrh, že mohol poslanec Národnej rady poberať aj príjem starostu. Pán poslanec, priznávam sa vám bez mučenia, že ani si nepamätám, že by som v tej chvíli možno namietal voči tomu, lebo to dovtedy nebol problém. A dokonca ani po prijatí toho zákona, že som hlasoval za návrh koaličného poslanca, myslím Kubovič to bol, starosta Ružinova, ktorý bol zhodou okolnosti starosta, že som za to hlasoval, ani potom sa z toho nestal akoby šport, alebo ja som to nazval, že rakovina. Lebo SMER má ten talent, že veci, ktoré sú možno aj, sa vyskytnú, ale vy dokážete dotiahnuť do dokonalosti. Ako, tak ako sa to rozrástlo tu v tejto sále, že župan, poslanec, riaditeľ nemocnice a takej a takej inštitúcie, predseda dozornej rady, proste, to je choroba. Naozaj to je choroba, ktorú sa rozhodol Robert Fico zastaviť. A ja som rád. Ja som rád, že to Robert Fico chce zastaviť, len si myslím, že je nefér, a to opakujem pred pánom ministrom, aby ste ktokoľvek z vás, vy mali z verejných zdrojov vyšší príjem ako člen slovenskej vlády. My to teraz navrhujeme zmeniť, lebo teraz je to vážny problém. A som rád, že Robert Fico s tým súhlasí.
M. Hort, podpredseda NR SR: (2008-02-05):
Ďalším a posledným riadne prihláseným do rozpravy je pán poslanec Vladimír Mečiar. Pána Mečiara tu nevidím, stráca poradie. A teraz sa vrátime k tým, ktorí už raz stratili poradie. Ak niekto z nich bude neprítomný, tak už stratí možnosť vystúpiť v diskusii k tomuto bodu. Slovo dávam pánovi poslancovi Danielovi Lipšicovi, ktorý v sále prítomný je. Nech sa páči, pán poslanec, je tu priestor pre vaše vystúpenie v rozprave.
Blanár, Juraj, podpredseda NR SR (2022-04-28):
Ďalší s faktickou poznámkou pán predseda výboru Susko.